*P**roiect*

**GUVERNUL REPUBLICII MOLDOVA**

**H O T Ă R Î R E Nr.\_\_\_\_\_**

**din \_\_\_\_ \_\_\_\_\_\_\_\_\_\_\_ 2016**

În temeiul art.24 din Legea nr.131 din 03 iulie 2015 privind achizițiile publice (Monitorul Oficial al Republicii Moldova, 2015, nr.197-205, art.402), Guvernul

**HOTĂRĂȘTE:**

* + 1. Se aprobă Regulamentul cu privire la modul de întocmire, actualizare şi evidenţă a Listei operatorilor economici calificaţi, conform anexei;
    2. Se abrogă Hotărîrea Guvernului pentru aprobarea Regulamentului cu privire la modul de întocmire, actualizare şi evidenţă a Listei operatorilor economici calificaţi nr. 178 din 18.02.2008 (Monitorul Oficial,2008, nr. 40-41, art. 244);
    3. Prezenta hotărîre intră în vigoare la data 01.05.2016.

**PRIM-MINISTRU Pavel FILIP**

Contrasemnează:

Ministrul finanțelor Octavian Armașu

Anexă

la Hotărîrea Guvernului

nr.\_\_ din \_\_\_\_\_\_\_\_\_\_\_\_

**REGULAMENTUL**

**cu privire la modul de întocmire, actualizare şi evidenţă a Listei operatorilor economici calificaţi**

# DISPOZIȚII GENERALE

## Prezentul Regulament stabileşte modul de întocmire, actualizare şi evidenţă a Listei operatorilor economici calificaţi (în continuare – Regulament) şi este elaborat în conformitate cu Legea nr.131 din 03 iulie 2015 privind achiziţiile publice (Monitorul Oficial al Republicii Moldova, 2007, nr.107-111, art.470).

## Lista operatorilor economici calificaţi (în continuare Listă) este întocmită, actualizată şi ţinută de către Agenţia Achiziţii Publice (în continuare – Agenţie).

# ÎNTOCMITREA ȘI CONȚINUTUL LISTEI

## Lista operatorilor economici calificaţi reprezintă înscrieri cu privire la denumirea şi datele ce ţin de relaţiile operatorilor economici, persoane fizice sau juridice, rezidenţi sau nerezidenţi, în scopul mediatizării şi asigurării accesibilităţii acestora în cadrul procedurilor de achiziţie publică.

## Lista operatorilor economici calificaţi se ţine în variantă electronică.

## Nu poate fi inclus în Lista operatorilor economici calificaţi operatorul economic inclus în Lista de interdicţie a operatorilor economici.

## Lista conţine, în mod obligatoriu, următoarele înscrieri:

1. denumirea operatorului economic și forma de organizare juridică;
2. numărul atribuit şi data includerii operatorului economic în Listă;
3. sediul, numărul de telefon/fax şi adresa electronică;
4. genurile de activitate.

## La solicitarea oricărui operator economic, Agenţia asigură, în mod gratuit, înscrierea şi menţinerea informaţiei specificate la pct.6 al prezentului Regulament.

## Doar informaţia suplimentară cu caracter publicitar (alta decît cea prevăzută la pct.6 al prezentului Regulament), la dorinţa operatorului economic, se plasează contra plată, conform tarifelor stabilite de legislaţie.

## Informaţia inclusă în Listă poate fi structurată de către Agenţie, potrivit genurilor de activitate a operatorilor economici.

## La includerea unui nou operator economic în Listă, aceasta se actualizează instantaneu.

# Includerea în Listă

## Pentru a fi inclus în Listă, operatorul economic trebuie să prezinte o cerere cu anexarea documentelor de constituire a persoanei fizice sau juridice și cel puțin o recomandare din partea unei autorități contractante privind executarea calitativă a unui contract de achiziție publică, potrivit modelului expus în anexa la prezentul Regulament.

## Agenţia verifică informaţia privind operatorul economic şi, în termen de 15 zile, emite decizia de acceptare sau de respingere a cererii de includere a operatorului economic în Listă.

## Operatorului economic inclus în Listă i se atribuie un număr şi i se eliberează certificatul de confirmare dacă solicită expres acest fapt în cererea de includere în listă.

## Agenţia respinge cererea de includere a operatorului economic în Lista operatorilor economici calificaţi în cazul în care cererea nu conţine informaţia cu privire la genurile de activitate ale acestuia sau codul de identificare (IDNP/IDNO), sau dacă operatorul economic este inclus în Lista de interdicţie a operatorilor economici.

Agenția respinge cererea și în cazurile prevăzute de art. 18 alin.(2) din Legea nr. 131 din 3 iulie 2015 privind achizițiile publice.

## Operatorul economic va fi înştiinţat despre acceptarea/respingerea cererii de includere în Lista operatorilor economici calificaţi în termen de 5 zile lucrătoare din data emiterii deciziei.

## În termen de 15 zile din data înregistrării de către organele competente a modificărilor şi completărilor în documentele privind fondarea şi genurile de activitate, operatorul economic inclus în Listă este obligat să informeze despre aceasta Agenţia în vederea introducerii modificărilor şi completărilor respective în Lista operatorilor economici calificaţi.

# EXCLUDEREA DIN LISTĂ

## Excluderea din Lista operatorilor economici calificaţi se efectuează prin decizia Agenţiei în următoarele cazuri:

a) la cererea operatorului economic;

b) de nerespectare a condiţiei privind înştiinţarea Agenţiei, în termen de 15 zile, despre operarea, în modul corespunzător, a modificărilor/completărilor în documentele privind fondarea sau modificarea/completarea genurilor de activitate;

c) de includere a operatorului economic în Lista de interdicţie a operatorilor economici.

## Decizia de respingere a cererii de includere în Lista operatorilor economici calificaţi poate fi contestată în ordinea contenciosului administrativ.

|  |
| --- |
| *Anexă*  *la Regulamentul cu privire la modul*  *de întocmire, actualizare şi evidenţă*  *a Listei operatorilor economici calificaţi*    Către  **Agenţia Achiziţii Publice**      **CERERE**    Prin prezenta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  (denumirea operatorului economic)  în temeiul art.24 al Legii nr.131 din 03 iulie 2015 privind achiziţiile publice, solicit includerea în Lista operatorilor economici calificaţi.  Informaţia necesară privind includerea în Lista operatorilor economici calificaţi:  forma de organizare juridică \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  codul de identificare IDNO/IDNP\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  adresa, numărul de telefon/fax, adresa electronică și adresa web \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  genurile de activitate \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    Totodată, declar pe propria răspundere că întreprinderea pe care o reprezint se angajează să respecte necondiționat prevederile actelor normative din domeniul achizițiilor publice cu adoptarea unei conduite oneste și imparțiale în cadrul procedurilor de achiziție publică.  La prezenta anexez actele de constituire a persoanei fizice/juridice și recomandări în număr de \_\_\_\_\_\_\_\_\_\_\_\_  Solicit eliberarea certificatului de confirmare Da\_\_\_\_\_  Nu\_\_\_\_\_  **Semnătura** \_\_\_\_\_\_\_\_\_\_\_\_\_\_\_\_    **L.Ş.** |